** Ζανζιβάρη & Σαφάρι**

Την άνοιξη ταξιδεύουμε στη Ζανζιβάρη, για να γνωρίσουμε τον υπέροχο κόσμο της νησιωτικής Αφρικής. Η Ζανζιβάρη αποτελεί όνειρο για όσους αναζητούν φυσικό πλούτο, έντονη πολιτισμική ποικιλία με κοραλλιογενή ύφαλο και εξωτικές παραλίες. Μπορείτε επίσης να επιλέξετε 2ήμερο σαφάρι σε εθνικό πάρκο άγριας ζωής για να δείτε από κοντά τους μεγάλους θηρευτές και τις αχανείς σαβάνες της Τανζανίας.

**7, 9 & 10 ημέρες από 1.190 € ΤΕΛΙΚΗ τιμή**

**Αναχωρήσεις κάθε Τετάρτη, Παρασκευή και Κυριακή**

**Περίοδος: 1 Σεπτεμβρίου – 31 Οκτωβρίου 2024**



**Λίγα λόγια για τη Ζανζιβάρη**

Η Ζανζιβάρη είναι ένα αρχιπέλαγος στον Ινδικό Ωκεανό και βρίσκεται μόλις 20 λεπτά πτήσης μακριά από τα παράλια της Τανζανίας. Η Stone Town, η πρωτεύουσα, διαθέτει έντονο Αραβικό στοιχείο και αποτέλεσε το κέντρο μπαχαριών και κύριο σκλαβοπάζαρο της Ανατολικής ακτής. Η συναρπαστική παλιά πόλη αποτελεί λαβύρινθο από στενά δρομάκια, αρχοντικά σπίτια και πολύχρωμες αγορές μπαχαρικών. Προς το Βορρά και Νότο της Unguya, του κεντρικού νησιού της Ζανζιβάρης, βρίσκονται τα νησιά Pemba και Mafia, τα οποία προσφέρουν εξαιρετικές καταδύσεις και αποτελούν τον ιδανικό προορισμό για όσους θέλουν να χαλαρώσουν. Η νότια ακτή της Ζανζιβάρης είναι πιο άγρια, με χιλιόμετρα από παρθένες παραλίες, εντυπωσιακά παράκτια δάση, εκβολές ποταμών και αρχαίους Αραβικούς οικισμούς.

“The warm Indian ocean makes Zanzibar a perfect relaxing getaway, and a stunning change of scenery from Tanzania’s game reserves and national parks.” one of our East Africa Experts



**Τιμές και Παροχές**

|  |  |  |  |
| --- | --- | --- | --- |
| **Πρόγραμμα 1: Ζανζιβάρη - Stone Town & Παραλία** | | | |
| Αναχωρήσεις & Πακέτα | Τελική Τιμή ανά άτομο σε δίκλινο δωμάτιο \*SPECIAL PRICE\* | | |
| **7 ημέρες** | **9 ημέρες** | **10 ημέρες** |
| Comfort κατηγορία | **1.320 €** | **1.450 €** | **1.530 €** |
| Superior κατηγορία | **1.470 €** | **1.650 €** | **1.740 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** | | | |

|  |  |  |  |
| --- | --- | --- | --- |
| **BEST SELLER Πρόγραμμα 2: Ζανζιβάρη - Stone Town, Σαφάρι σε Εθνικό πάρκο & Παραλία** | | | |
| Αναχωρήσεις & Πακέτα | Τελική Τιμή ανά άτομο σε δίκλινο δωμάτιο \*SPECIAL PRICE\* | | |
| **7 ημέρες** | **9 ημέρες** | **10 ημέρες** |
| Comfort κατηγορία | **1.920 €** | **2.065 €** | **2.140 €** |
| Superior κατηγορία | **2.025 €** | **2.195 €** | **2.290 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** | | | |

**Special Price -** Ειδική τιμή ισχύει για κράτηση έως 60 μέρες πριν την αναχώρηση και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει **+100 €** ανά άτομο.

|  |  |  |
| --- | --- | --- |
| **Περιοχή** | **Comfort Κατηγορία** | **Superior Κατηγορία** |
| Stone Town | **Jafferji House 4\*** ή παρόμοιο  με πρωινό σε superior suite | **Maru Maru Hotel 4\*s** ή παρόμοιο  με πρωινό σε queen δωμάτιο |
| Εθνικό Πάρκο Saadani | **Saadani Safari lodge**  με πλήρη διατροφή σε classic banda | |
| Παραλία Pwani/Nungwi/ Kiwengwa | **Waridi Beach Resort & Spa 4\*** ή παρόμοιο  με ημιδιατροφή σε classic garden | **Sea Cliff Resort & Spa 5\*** ή παρόμοιο  με ημιδιατροφή σε garden suite |



|  |  |  |  |  |  |
| --- | --- | --- | --- | --- | --- |
| **Ατομικό Πρόγραμμα: Ζανζιβάρη – Διαμονή σε παραθεριστικά ξενοδοχεία** | | | | | |
| Κατηγορία | Ξενοδοχείο Ζανζιβάρη | Διατροφή | Τιμή ανά άτομο σε δίκλινο δωμάτιο | | |
|  |  |  | **7 ημ/ 5 ν** | **9 ημ/ 7 ν** | **10 ημ/ 8 ν** |
| Economy 4\* | **Filao Beach Resort** | Πρωινό | **1.190 €** | **1.280 €** | **1.320 €** |
| Standard 4\* | **Kendwa Rocks Resort** | Πρωινό | **1.250 €** | **1.345 €** | **1.395 €** |
| Standard 4\* | **Paradise beach Resort** | Ημιδιατροφή | **1.270 €** | **1.370 €** | **1.425 €** |
| Boutique Small | **Nur Beach Resort Jambiani** | Ημιδιατροφή | **1.350 €** | **1.490 €** | **1.560 €** |
| Standard 4\* | **AHG Waridi Beach Resort** | Ημιδιατροφή | **1.370 €** | **1.520 €** | **1.585 €** |
| Superior 5\* | **Sea Cliff Resort & Spa 5\*** | Ημιδιατροφή | **1.480 €** | **1.665 €** | **1.745 €** |
| Deluxe 4\* | **Diamonds Mapenzi Beach** | All Inclusive | **1.695 €** | **1.960 €** | **2.095 €** |
| Superior 5\* | **Bluebay Beach Resort & Spa** | Ημιδιατροφή | **1.695 €** | **1.960 €** | **2.095 €** |
| Deluxe 4\* | **Riu Jambo Zanzibar** | All Inclusive | **1.740 €** | **1.995 €** | **2.190 €** |
| Deluxe 5\* | **The Mora Zanzibar (ex Emerald)** | All Inclusive | **1.895 €** | **2.080 €** | **2.240 €** |
| Deluxe 5\* | **Riu Palace, Adults Only** | All Inclusive | **1.995 €** | **2.380 €** | **2.590 €** |
| Πριν την κράτηση, παρακαλώ ενημερωθείτε για τη διαθεσιμότητα των δωματίων στο εκάστοτε ξενοδοχείο  \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** | | | | | |

**Αεροπορικό δρομολόγιο**

|  |  |  |
| --- | --- | --- |
| **Αριθμός πτήσης** | **Δρομολόγιο** | **Ώρες πτήσεων** |
| ET765 | Αθήνα – Αντίς Αμπέμπα | 0205 0655 |
| ET813 | Αντίς Αμπέμπα – Ζανζιβάρη | 1020 1300 |
| ET812 | Ζανζιβάρη – Αντίς Αμπέμπα | 1700 1945 |
| ET764 | Αντίς Αμπέμπα – Αθήνα | 2330 0430 (+1) |

**Η τιμή περιλαμβάνει**

* Αεροπορικά εισιτήρια σε οικονομική θέση από και προς την Αθήνα με την Ethiopian Airlines
* Φόροι αεροδρομίων & επίναυλος καυσίμων (550 €)
* Μία αποσκευή και μία χειραποσκευή ανά άτομο
* Διαμονή σε ξενοδοχεία-lodges, όπως αναφέρεται παραπάνω
* Πρωινό καθημερινά στο Stone Town
* Ημιδιατροφή (πρωινό και δείπνο) στο παραθαλάσσιο θέρετρο **(πρόγραμμα 1 & 2)**
* Πλήρη διατροφή (πρωινό, γεύμα και δείπνο) στο εθνικό πάρκο **(πρόγραμμα 2)**
* Μεταφορές και περιηγήσεις, σύμφωνα με το αναλυτικό πρόγραμμα
* Ξενάγηση του Stone Town στα προγράμματα 1 & 2
* **Πτήσεις από τη Ζανζιβάρη στο εθνικό πάρκο μετ’ επιστροφή (πρόγραμμα 2)**
* **2ήμερο πρόγραμμα σαφάρι σε εθνικό πάρκο με παρατήρηση άγριας ζωής (πρόγραμμα 2)**
* **Χρήση ειδικά διαμορφωμένου οχήματος pop-up roof SAFARI LAND CRUISER στο σαφάρι**
* **Αγγλόφωνος επαγγελματίας οδηγός-ξεναγός κατά τη διάρκεια των ξεναγήσεων (πρόγραμμα 1 και 2)**
* 24ωρο τηλέφωνο ανάγκης **& Ασφάλεια αστικής ευθύνης**
* **Ταξιδιωτική ασφάλεια & ΦΠΑ**

**Η τιμή ΔΕΝ περιλαμβάνει**

* Βίζα Τανζανίας (60 € ανά άτομο)/ Προαιρετικές εκδρομές/ Προσωπικά έξοδα/ Φιλοδωρήματα
* Τοπικοί φόροι για τη Ζανζιβάρη, 5 USD την ημέρα το άτομο, πληρωτέο από τον πελάτη κατευθείαν στο ξενοδοχείο
* Εσωτερικό δρομολόγιο Θεσσαλονίκη/ Ηράκλειο – Αθήνα μετ’ επιστροφής, ενδεικτικό κόστος 160 € ανά άτομο

**Σημειώσεις**

* Τα  Ελληνικά διαβατήρια χρειάζονται βίζα κατά την άφιξη στην Τανζανία
* Τα διαβατήρια θα πρέπει να έχουν ισχύ για τουλάχιστον 6 μήνες ακόμη από την άφιξη στον προορισμό
* Βεβαιωθείτε ότι το διαβατήριό σας έχει κενές σελίδες, ισάριθμες με τον αριθμό των χωρών που θα επισκεφθείτε
* Το γραφείο μας δεν φέρει καμία ευθύνη για οποιοδήποτε πρόβλημα λόγω μη ανανέωσης του διαβατηρίου σας
* Οι ταξιδιώτες μη ελληνικής υπηκοότητας ή οι κάτοχοι μη ελληνικών διαβατηρίων οφείλουν να επικοινωνούν κατ’ ιδίαν με την πρεσβεία της χώρας στην οποία επιθυμούν να ταξιδέψουν, προκειμένου να πληροφορηθούν τα όποια διαδικαστικά για την έκδοση βίζας, εφόσον αυτή απαιτείται. Το DionTours N.G. & Red Elephant δεν φέρει καμία ευθύνη για τυχόν πρόβλημα που ενδεχομένως παρουσιαστεί σε κάποιο αεροδρόμιο
* Το ταξίδι εκτελείται με ελάχιστη συμμετοχή. Σε περίπτωση που η συμμετοχή είναι μικρότερη, το ταξίδι δεν ακυρώνεται και εκτελείται με επιβάρυνση
* Η ροή του προγράμματος μπορεί να αλλάξει αν αυτό κριθεί αναγκαίο, για την καλύτερη έκβασή του
* Αν κάποιοι από τους ταξιδιώτες θέλουν να επισκεφθούν οικισμούς και τοποθεσίες που δεν περιλαμβάνονται στο πρόγραμμα μπορεί να γίνει κατόπιν συνεννόησης με τους διοργανωτές και το κόστος επιβαρύνεται ο ταξιδιώτης
* Παρακαλείσθε να είστε πάντα ενήμεροι του καθημερινού προγράμματος, έτσι ώστε να αποφεύγονται καθυστερήσεις και παρανοήσεις
* Οι παραπάνω τιμές είναι υπολογισμένες σύμφωνα με τις διεθνείς ισοτιμίες συναλλαγής την ημερομηνία της προσφοράς. Σε περίπτωση σημαντικής διακύμανσης το γραφείο φέρει το δικαίωμα ν’ αναπροσαρμόσει την προσφορά αναλόγως
* Οι αναγραφόμενες ώρες του αεροπορικού δρομολογίου είναι τοπικές. Το οριστικό δρομολόγιο ενδέχεται να τροποποιηθεί από την αεροπορική εταιρεία.
* Το πρόγραμμα είναι βασισμένο πάνω σε αγορασμένες αεροπορικές θέσεις και προκρατημένα δωμάτια ξενοδοχείων με τοπικό πρόγραμμα ξεναγήσεων σε ατομική βάση, το οποίο μπορεί να τροποποιηθεί με βάση τις επιθυμίες σας και σε συνεννόηση με τους ταξιδιωτικούς μας συμβούλους
* Σε περίπτωση υπερκάλυψης δωματίων θα σας προτείνουμε εναλλακτικό ξενοδοχείο ίδιας κατηγορίας

**Καθημερινό πρόγραμμα**

**1η μέρα: Αθήνα – Ζανζιβάρη, Stone Town**

Πολύ πρωινή πτήση (02.05) στο τροπικό παράδεισο της Ζανζιβάρης, μέσω ενδιάμεσου σταθμού. JAMBO – KARIBU! Άφιξη στο αεροδρόμιο του Stone Town (ή Λίθινης πόλης). Μεταφορά στο ξενοδοχείο μας και τακτοποίηση στα δωμάτια. Το απόγευμα είναι ελεύθερο για ξεκούραση και πρώτη γνωριμία με την πρωτεύουσα του νησιού.

**2η μέρα: Ζανζιβάρη, ξενάγηση του Stone Town**

Πρωινό και ξενάγηση του Stone Town με την πλούσια ιστορία, τα κτίρια διαφορετικών αρχιτεκτονικών και πολιτιστικών επιρροών, τα λιθόστρωτα σοκάκια και τα σκαλιστά μπαλκόνια. Στην περιήγησή θα επισκεφθείτε τον Καθεδρικό ναό, την αγορά σκλάβων, το παλάτι του Σουλτάνου, το παλιό Αραβικό φρούριο, την αγορά φρούτων και λαχανικών, το πάρκο Φοροντάνι και θα διασχίσετε τα στενά σοκάκια διάσημα για τις περίτεχνες ξυλόγλυπτες πόρτες, μέρος της παγκόσμιας κληρονομιάς της Ουνέσκο. Το μεσημέρι επιστροφή στο ξενοδοχείο μας και χρόνος ελεύθερος.

Προαιρετικές δραστηριότητες:

* Επισκεφθείτε έναν κήπο μπαχαριών για να μάθετε περισσότερα στοιχεία για το μαγικό κόσμο των βοτάνων
* Γνωρίστε το διαβόητο Prison Island, που είχε χρησιμοποιηθεί στο παρελθόν ως νησί καραντίνας και φυλακή σκλάβων. Σήμερα αποτελεί τουριστικό προορισμό με εξαιρετική παραλία, όπου θα μπορέσετε να δείτε τις γιγάντιες χελώνες Aldabra
* Ανακαλύψτε τις μαγευτικές παραλίες και τον υποθαλάσσιο βυθό του Nakupenda Island

**3η μέρα: Ζανζιβάρη – Εθνικό πάρκο Saadani**

Πρωινό. Παραλαβή από το ξενοδοχείο το μεσημέρι και μεταφορά στο αεροδρόμιο για την πτήση στο Εθνικό πάρκο Saadani. Άφιξη και μεταφορά στο Safari Lodge. Ακολουθεί απογευματινό σαφάρι άγριας ζωής με μαγευτικό επίλογο με ένα bush sundowner, ειδικά σχεδιασμένο για να απολαύσετε ηλιοβασίλεμα στην Αφρικανική φύση. Δείπνο στο Safari Lodge.

**4η μέρα: Εθνικό πάρκο Saadani – Ζανζιβάρη**

Πρωινό σαφάρι. Μετά από το πρωινό ακολουθεί river safari ή σαφάρι άγριας ζωής και επιστροφή στο κατάλυμα για γεύμα. Τελευταίες στιγμές χαλάρωσης στις εγκαταστάσεις του λοτζ, στις ακτές του Ινδικού Ωκεανού, πριν μεταφερθείτε στο airstrip για την πτήση επιστροφής στη Ζανζιβάρη. Οδική μεταφορά στο ξενοδοχείο σας στην παραλία. Δείπνο στο ξενοδοχείο.

**5η μέρα: Ζανζιβάρη (ελεύθερη μέρα, προαιρετική εκδρομή στην ατόλη Mnemba)**

Πρωινό και ελεύθερη μέρα να χαρείτε τις εγκαταστάσεις του ξενοδοχείου σας και τις παραλίες της Ζανζιβάρης. Για τους λάτρεις του snorkeling και των υποθαλάσσιων καταδύσεων, το νησί προσφέρει πάνω από 30 σημεία ενδιαφέροντος, όπου μπορείτε να χαρείτε υπέροχα κοράλλια και μοναδική πανίδα, όπως σαλάχια, χελώνες και φαλαινοκαρχαρίες. Το κορυφαίο σημεία υποθαλάσσιας παρατήρησης αποτελεί η ατόλη Mnemba, βορειανατολικά της Ζανζιβάρης. Επιλέξτε την προαιρετική εκδρομή για να μαγευτείτε από την εξωτική ομορφιά της νησίδας. Δείπνο στο ξενοδοχείο.

**6η μέρα: Ζανζιβάρη (ελεύθερη μέρα, προαιρετική εκδρομή στο εθνικό πάρκο Jozani)**

Πρωινό και ελεύθερη μέρα. Για τους λάτρεις του kitesurf, οι ανατολικές ακτές του νησιού αποτελούν πραγματικό παράδεισο. Εναλλακτικά, σας προτείνουμε να επισκεφθείτε το εθνικό πάρκο Jozani, το οποίο φημίζεται για το ενδημικό είδος πιθήκων Κολόμπους. Θα θαυμάσετε εντυπωσιακά δέντρα και φυτά, και θα ανακαλύψετε το μαγικό κόσμο της μακρόβιας βλάστησης του νησιού, διασχίζοντας το ξύλινο μονοπάτι. Η εκδρομή περιλαμβάνει επίσης την επίσκεψη του κέντρο πεταλούδας της Ζανζιβάρης, όπου θα δείτε από κοντά διαφορετικά είδη και θα μάθετε για τον ιδιαίτερο κύκλο ζωής τους. Δείπνο στο ξενοδοχείο.

**7η μέρα: Ζανζιβάρη (ελεύθερη μέρα, προαιρετική υδάτινη περιπέτεια Safari Blue)**

Πρωινό και ελεύθερη μέρα. Σήμερα σας προτείνουμε την ημερήσια υδάτινη περιπέτεια, για να ανακαλύψετε μερικές από τις καλύτερες ακτές της Ζανζιβάρης. Η κρουαζιέρα αναχωρεί από την Νοτιοανατολική ακτή και γίνεται με τις παραδοσιακές ξύλινες βάρκες dhow. Μ’ αυτές θα κατευθυνθείτε σε τρία διαφορετικά σημεία μοναδικής φυσικής και υποθαλάσσιας ομορφιάς της Ζανζιβάρης. Στην πορεία μας ευελπιστούμε να έχετε παρέα τα δελφίνια, τα οποία συναντάμε συχνά στο αβαθή υδάτινο πάρκο του κόλπου Μενάι. Θα έχετε χρόνο να καταδυθείτε με μάσκες και βατραχοπέδιλα στα κρυστάλλινα νερά και να απολαύσετε τον κόσμο των κοραλλιών. Στο απομονωμένο νησί Κουάλε, θα γευματίσετε με τοπικές και θαλασσινές λιχουδιές, πριν επιστρέψετε πίσω στο κεντρικό νησί και το ξενοδοχείο σας. Δείπνο και διανυκτέρευση.

**8-9η μέρα: Ζανζιβάρη - Αθήνα**

Πρωινό και ελεύθερη ημέρα για μία τελευταία βουτιά στον Ινδικό ωκεανό και για τις τελευταίες σας αγορές. Νωρίς το απόγευμα θα μεταφερθείτε στο αεροδρόμιο του νησιού για να επιβιβαστείτε στην πτήση της επιστροφής σας, μέσω ενδιάμεσου σταθμού. Άφιξη στην Αθήνα τα ξημερώματα της 9ης μέρας.

**Σημειώσεις:**

Το πρόγραμμα αφορά το εκδρομικό πρόγραμμα 2

Στο εκδρομικό πρόγραμμα 1, η 3η και 4η μέρα αφορούν διαμονή στη Ζανζιβάρη με ελεύθερες μέρες αντί του Εθνικού πάρκου

Στο ατομικό πρόγραμμα όλες οι μέρες είναι ελεύθερες με επιλογή προαιρετικών εκδρομών (βλέπετε παρακάτω πίνακα)

Στο 10ήμερο πρόγραμμα προστίθεται 1 επιπλέον ελεύθερη μέρα στα καταλύματα της Ζανζιβάρης

Η σειρά του προγράμματος ενδέχεται να αλλάξει, χωρίς να παραλειφθούν αξιοθέατα και σημεία ενδιαφέροντος.

**Τιμοκατάλογος προαιρετικών εκδρομών στη Ζανζιβάρη**

Με την βοήθεια των τοπικών μας ξεναγών, μπορείτε να κλείσετε κάποιες από τις προτεινόμενες εκδρομές και δραστηριότητες στη Ζανζιβάρη, με την άφιξή σας στον προορισμό. Θα ενημερωθείτε για το κόστος με βάση τη συμμετοχή και τη διαθεσιμότητα. Προτείνουμε να κλείνετε τις εκδρομές σας τουλάχιστον μία μέρα πριν και πληρώνετε τοπικά σε Ευρώ.

|  |  |  |  |
| --- | --- | --- | --- |
| **Όνομα εκδρομής** | **Τιμή ανά άτομο**  **για 2 άτομα** | **Τιμή ανά άτομο**  **για 4 άτομα** | **Τιμή ανά άτομο**  **για 6+ άτομα** |
| Ξενάγηση του Stone Town | **60** | **45** | **35** |
| Επίσκεψη κήπου μπαχαριών - Spice Tour | **50** | **35** | **30** |
| Ξενάγηση του Stone Town + Spice tour | **75** | **50** | **40** |
| Εκδρομή: Stone Town + Spice + Prison Island | **120** | **80** | **74** |
| Επίσκεψη με snorkelling στην ατόλη Mnemba | **75** | **50** | **40** |
| Εκδρομή στο πάρκο Jozani Forest | **57** | **50** | **40** |
| Εκδρομή στο νησί Nakupenda | **100** | **60** | **50** |
| Εκδρομή στα νησιά Nakupenda + Prison Island | **135** | **95** | **80** |
| Εκδρομή στο Prison Island | **85** | **70** | **55** |
| Υδάτινη περιπέτεια Safari Blue | **145** | **85** | **60** |
| Amazing Reef | **100** | **75** | **60** |
| Doplhin Tour | **75** | **50** | **40** |
| Sunset + swim with turtles | **55** | **45** | **40** |
| TUMBATU tour - the mysterious island | **Κατόπιν ζήτησης** | | |
| Ημερήσιο Σαφάρι στο Εθνικό πάρκο Mikumi | **Κατόπιν ζήτησης** | | |
| - Τιμές είναι σε Ευρώ (€) και ισχύουν για με βάση τον αριθμό συμμετοχής. Σε περίπτωση συμμετοχής περισσοτέρων ατόμων, σε πολλές δραστηριότητες θα κατέβει αντίστοιχα η τιμή. Παρακαλώ ενημερωθείτε από τον ξεναγό.  - Τιμές περιλαμβάνουν τις μεταφορές, τις δραστηριότητες και τη υπηρεσία τοπικού ξεναγού/ συνοδού  - Μπορείτε να κλείσετε τις εκδρομές και τοπικά με τη βοήθεια του τοπικού μας συνεργάτη και με βάση την τρέχουσα διαθεσιμότητα  - 50% έκπτωση ισχύει για παιδιά 2 έως 12 ετών. Δωρεάν συμμετοχή για βρέφη έως 2 ετών.  - Ακύρωση εντός 7ημερών από την προγραμματισμένη ημερομηνία τέλεσης επιφέρει χρέωση 100%.  - Ενημερωθείτε για την επιβάρυνση μονής συμμετοχής  - Οι τιμές ενδέχεται να αλλάξουν χωρίς προειδοποίηση, σε περίπτωση αύξησης του κόστους καυσίμων, των τοπικών φόρων ή της συναλλαγματικής ισοτιμίας. Η διαθεσιμότητα σε μερικές δραστηριότητες είναι περιορισμένη, γι’ αυτό σας προτείνουμε να κάνετε έγκαιρα την κράτησή σας | | | |

**Οχήματα που χρησιμοποιούμε στα σαφάρι**

Ειδικά σχεδιασμένα 4 Χ 4 Safari Land Cruiser με οροφή pop-up για την καλύτερη παρακολούθηση. Όλα τα οχήματα είναι εφοδιασμένα με ασυρμάτους μακράς εμβέλειας, ψυγείο & εμφιαλωμένα νερά.

**ΓΕΝΙΚΕΣ ΠΛΗΡΟΦΟΡΙΕΣ**

- Οι τιμές είναι κατ’ άτομο σε ευρώ

- Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους

- Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες

- Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά. **ΠΡΟΣΟΧΗ!** Όπως είναι διεθνώς καθιερωμένο και εφαρμόζεται στα μεγάλα ξενοδοχεία, κατά την τακτοποίηση διατυπώσεων στην άφιξη, ζητείται η πιστωτική κάρτα ή κατάθεση μετρητών για κάλυψη τυχόν έξτρα καταναλώσεων κ.ά. προσωπικών δαπανών (Mini Bar, τηλέφωνα από το δωμάτιο κλπ.). Βεβαίως, κατά την αναχώρηση επιστρέφονται οι τυχόν καταβολές μετρητών ή ακυρώνεται το απόκομμα της πιστωτικής κάρτας.

- Παραλαβή δωματίων: 15.00 & Παράδοση δωματίων: 11.00

- Παιδιά έως 12 ετών δικαιούνται έκπτωση από το ξενοδοχείο - εξαρτάται από την πολιτική του εκάστοτε ξενοδοχείου

- Τρίκλινα δωμάτια είναι δίκλινα δωμάτια με πρόσθετη κλίνη

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Οι τιμές των φόρων αεροδρομίων είναι βασισμένες στην τρέχουσα τιμή πετρελαίου

- Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου

- Για το πακέτο νεόνυμφων θα πρέπει να έχετε μαζί σας τη ληξιαρχική πράξη γάμου

**Special Price**

Ειδική τιμή του ατομικού & εκδρομικού προγράμματος ισχύει για κράτηση & προκαταβολή μέχρι 60 μέρες πριν την αναχώρηση και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει +100 € ανά άτομο. Ενημερωθείτε αντίστοιχα.

**Κρατήσεις & Πληρωμές**

Για την οριστική προκράτηση, απαιτείται προκαταβολή 40% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 46 ημέρες πριν την αναχώρηση – 150 € ανά άτομο

Σε περίπτωση ακύρωσης 31-45 ημέρες πριν την αναχώρηση – 40% της συνολικής τιμής

Σε περίπτωση ακύρωσης 16-30 ημέρες πριν την αναχώρηση – 80% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

Τα παραπάνω δεν ισχύουν σε περίπτωση επιλογής ξενοδοχείου με non-refundable προσφορά, όπου ισχύουν ακυρωτικά από την ημερομηνία κράτησης.

**Διαμονή & Προτεινόμενα Ξενοδοχεία & Επεκτάσεις**

Υπάρχει πληθώρα εναλλακτικών ξενοδοχείων στον κάθε προορισμό, με βάση την εμπειρία που θέλετε να βιώσετε.

Διαθέτουμε πολλά εναλλακτικά ξενοδοχεία στη Ζανζιβάρη της superior & deluxe κατηγορίας για μία προσωποποιημένη προσφορά, όπως το Melia Zanzibar, The Royal Zanzibar, The Palms, The Residence, Isaraya Overwater Villas, The Nest, Zuri Zanzibar κ.ά

Αν ενδιαφέρεστε για μεγαλύτερης διάρκειας σαφάρι, μπορείτε να συνδυάσετε τη Ζανζιβάρη με

3ήμερο σαφάρι στο Εθνικό πάρκο Saadani, Mikumi, Selous

3-5ήμερο σαφάρι στα Εθνικά πάρκα Arusha, Tarangire, Manyara, Ngorongoro, Serengeti

**Καιρικές συνθήκες – Πότε να ταξιδέψετε**

Το κλίμα του προορισμού είναι τροπικό. Η ιδανική περίοδος για να ταξιδέψετε στη Ζανζιβάρη είναι μεταξύ Ιουνίου-Οκτωβρίου και Ιανουαρίου-Φεβρουαρίου, όταν το κλίμα είναι ξηρό και ζεστό. Απρίλιος-Μάιος και Νοέμβριος-Δεκέμβριος αποτελούν τις δύο υγρές εποχές με ξαφνικές τροπικές καταιγίδες. Οι θερμοκρασίες κυμαίνονται ολόχρονα μεταξύ 29-32 βαθμούς Κελσίου, ενώ η θάλασσα παραμένει ζεστή για μπάνιο όλο τον χρόνο, από 25 (καλοκαίρι) έως 29 βαθμούς Κελσίου (χειμώνας).

**Τραπεζικοί λογαριασμοί**

**Παρακάτω θα βρείτε τους τραπεζικούς λογαριασμούς για τις καταθέσεις των πληρωμών σας.**

**Η κάθε πληρωμή θα πρέπει να συνοδεύτε στην αιτιολογία με το ονοματεπώνυμο και ΖΑΝΖΙΒΑΡΗ + Ημ/νία αναχώρησης**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |  | LT423250089573992429 | REVOLT21 |

**PAYEE /ΔΙΚΑΙΟΥΧΟΣ: DIONTOURS NG & RED ELEPHANT O.E.**